CELEX: E2016P0012
Language: hu
Date: 2016-09-20 00:00:00
Title: A Marine Harvest ASA 2016. szeptember 20-án benyújtott keresete az EFTA Felügyeleti Hatóság ellen (E-12/16. sz. ügy)

15.12.2016   
            
            
               HU
            
            
               Az Európai Unió Hivatalos Lapja
            
            
               C 467/25
            
         A Marine Harvest ASA 2016. szeptember 20-án benyújtott keresete az EFTA Felügyeleti Hatóság ellen
   (E-12/16. sz. ügy)
   (2016/C 467/12)
   A Marine Harvest ASA 2016. szeptember 20-án keresetet nyújtott be az EFTA-Bíróságon az EFTA Felügyeleti Hatóság ellen. A Marine Harvest ASA-t Torben Foss ügyvéd és Kjetil Raknerud ügyvéd képviseli (Advokatfirmaet PricewaterhouseCoopers AS, Sandviksbodene 2A, P.O. Box 3984 Sandviken, NO-5835 Bergen).
   A felperes kéri, hogy az EFTA-Bíróság állapítsa meg a következőket:
   
               1.
            
            
               Az EFTA Felügyeleti Hatóság 79116. sz. ügyben hozott 2016. július 27-i határozata a vonatkozó jogforrások téves értelmezésén alapul, ezért semmis.
            
         
               2.
            
            
               Az EFTA Felügyeleti Hatóság az EGT-megállapodás 9. jegyzőkönyve 4. cikkének (1) bekezdése értelmében a halászati ágazat állami támogatására nézve felügyeleti hatáskörrel és kötelezettséggel rendelkezik, ezért köteles a felperes által 2016. május 2-án benyújtott hivatalos panaszban szereplő állítások kivizsgálására.
            
         
               3.
            
            
               Az EFTA Felügyeleti Hatóság viseli az eljárás költségeit.
            
         
      Jogi és ténybeli háttér, valamint hivatkozott jogalapok:
   
   
               —
            
            
               A felperes az EFTA Felügyeleti Hatóság 79116. sz. ügyben hozott 2016. július 27-i határozata megsemmisítését kéri.
            
         
               —
            
            
               A Marine Harvest álláspontja szerint az EFTA Felügyeleti Hatóság rendelkezik a szükséges hatáskörrel annak vizsgálatára, hogy a halászati és akvakultúra-termékek termeléséhez és marketingjéhez nyújtott támogatás összeegyeztethető-e az EGT-megállapodással, valamint az EGT-megállapodás 62. cikke szerint (lásd az EGT-megállapodás 26. jegyzőkönyvét) felügyelet biztosítására, továbbá az EFTA Felügyeleti Hatóság ugyanezen cikk alapján köteles ilyen felügyeletet ellátni.
            
         
               —
            
            
               Alapvető elem az EGT-megállapodás 26. jegyzőkönyvének értelmezése, amely határozza az EFTA Felügyeleti Hatóság hatáskörét, de nem hivatkozik kifejezetten a halászati és az akvakultúra ágazatokra. Az EFTA Felügyeleti Hatóság határozata szerint a fent említett listát kimerítőnek kell tekinteni.
            
         
               —
            
            
               A felperes úgy véli, hogy ez az értelmezés olyan minősítést biztosít a 26. jegyzőkönyvnek, amelyet az EGT-megállapodásnak a 26. jegyzőkönyv által is felsorolt célkitűzései és alapvető rendelkezései nem támasztanak alá.